**Sara Vujošević Jovanović,** sopran, rođena je 05. decembra, 1986. godine, u Podgorici.                                        Diplomirala je akademsko-opersko pjevanje, u klasi operske primadone Vere Kovač Vitkai, na Akademiji umetnosti u Novom Sadu. Dvogodišnje magistarske studije iz operskog pjevanja završila je u klasi soliste Baljšoj teatra Dmitrija Trapeznikova, na Državnoj Akademiji Majmonida, u Moskvi. Magistrirala je, takođe, na Ekonomskom fakultetu Univerziteta Crne Gore, na smjeru “Marketing i biznis”.

Doktorirala je na odsjeku teorije muzike, kompozicije i muzikologije na trećem najstarijem državnom konzervatorijumu u Rusiji “L.V.Sobinov”.

Tokom četvorogodišnjih osnovnih studija u Novom Sadu, bila je nosilac stipendije Fonda za unapređenje vokalne umjetnosti mladih, primadone Bečke državne opere- Melanije Bugarinović.                                             Dobitnica je mnogih međunarodnih priznanja i takmičenja, neka od pomenutih su:                                           Prva nagrada za Solistu, na Međunarodnom festivalu “Nacionalna kolekcija”, u organizaciji Sveruskih filharmonijskih sezona, St. Petersburg, decembar 2021. godine;

Prva nagrada, na Međunarodnom takmičenju “Romantizam i horizonti; sjećanju na Jelenu Gnjesinu”-Moskva, 2016. godine;

Prva nagrada, na poznatom Međunarodnom takmičenju »Klasična akademija«- Moskva 2016. godina.

Nastupa kao predavač  na temu svojih muzikoloških, etnomuzikoloških istraživanja o nacionalnom muzičkom identitetu Crne Gore na međunarodnim naučnim konferencijama, njeni autorski naučni članci su publikovani u renomiranim izdanjima VAK (Najviše Atestacione Komisije Ruske Federacije), a takođe njena autorska knjiga/monografija na ruskom jeziku „Implementacija nacionalne tematike u operskoj umjetnosti Crne Gore“ izdata je 2017. godine, od strane renomiranog izdavača - Ministarstva kulture Ruske Federacije.

Aktivno nastupa širom Evrope u reprezentativnim dvoranama: Sofije, Londona, Moskve, Tallina, St. Petersburga, Pariza, Kijeva, Cetinja, Berlina, Dubrovnika, Tirane, Beograda, Limasola, Sarajeva, Astane, Kotora, Zagreba, Graca, Rige, Minska, Beča, Kalinjingrada, Ljubljane, Vilniusa, Skoplja, Brisela i drugih…

Docent je i prodekan za nauku i međunarodnu saradnju na Fakultetu dramskih umjetnosti, Univerziteta Crne Gore, gdje predaje grupu predmeta Glas, na osnovnim i master studijama, studijskog programa Gluma, kao i predmete Muzička umjetnost, studijskog programa Drama i pozorište.

Udata je i majka je četvoro djece.